CELEX: 32017D2071
Language: bg
Date: 2017-11-13 00:00:00
Title: Решение (ОВППС) 2017/2071 на Съвета от 13 ноември 2017 година за назначаване на специален представител на Европейския съюз за Южен Кавказ и за кризата в Грузия

14.11.2017   
            
            
               BG
            
            
               Официален вестник на Европейския съюз
            
            
               L 295/55
            
         РЕШЕНИЕ (ОВППС) 2017/2071 НА СЪВЕТА
   от 13 ноември 2017 година
   за назначаване на специален представител на Европейския съюз за Южен Кавказ и за кризата в Грузия
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за Европейския съюз, и по-специално член 33 и член 31, параграф 2 от него,
   като взе предвид предложението на върховния представител на Съюза по въпросите на външните работи и политиката на сигурност,
   като има предвид, че:
   
               (1)
            
            
               На 8 юли 2014 г. Съветът прие Решение 2014/438/ОВППС (1), с което за специален представител на Европейския съюз (СПЕС) за Южен Кавказ и за кризата в Грузия беше назначен г-н Herbert SALBER.
            
         
               (2)
            
            
               На 17 февруари 2017 г. Съветът прие Решение (ОВППС) 2017/299 (2), с което удължи мандата на СПЕС за Южен Кавказ и за кризата в Грузия до 30 юни 2018 г.
            
         
               (3)
            
            
               Поради назначаването на г-н Herbert SALBER на друга позиция, г-н Toivo KLAAR следва да бъде назначен за СПЕС за Южен Кавказ и за кризата в Грузия, считано от 13 ноември 2017 г.
            
         
               (4)
            
            
               СПЕС ще изпълнява мандата в обстановка, която може да се влоши и да възпрепятства постигането на целите на външната дейност на Съюза, установени в член 21 от Договора,
            
         ПРИЕ НАСТОЯЩОТО РЕШЕНИЕ:
   Член 1
   1.   Мандатът на г-н Herbert SALBER като специален представител на Европейския съюз (СПЕС) за Южен Кавказ и за кризата в Грузия се прекратява на 15 август 2017 г.
   2.   Г-н Toivo KLAAR се назначава за СПЕС за Южен Кавказ и за кризата в Грузия за периода от 13 ноември 2017 г. до 30 юни 2018 г. Той изпълнява мандата си в съответствие с Решение (ОВППС) 2017/299.
   3.   Съветът може да вземе решение мандатът на СПЕС да бъде прекратен по-рано въз основа на оценка на Комитета по политика и сигурност и по предложение на върховния представител на Съюза по въпросите на външните работи и политиката на сигурност.
   Член 2
   Разходите, свързани с приемствеността на административно ниво между мандатите на СПЕС за периода от 15 август 2017 г. до 12 ноември 2017 г., се покриват от референтната сума, установена в член 5, параграф 1 от Решение (ОВППС) 2017/299.
   Член 3
   Настоящото решение влиза в сила в деня на приемането му.
   Член 1, параграф 1 и член 2 се прилагат от 15 август 2017 г.
   
      Съставено в Брюксел на 13 ноември 2017 година.
      
         
            За Съвета
         
         
            Председател
         
         F. MOGHERINI
      
   
   
      (1)  Решение 2014/438/ОВППС на Съвета от 8 юли 2014 г. за изменение и удължаване на мандата на специалния представител на Европейския съюз за Южен Кавказ и за кризата в Грузия (ОВ L 200, 9.7.2014 г., стр. 11).
   
      (2)  Решение (ОВППС) 2017/299 на Съвета от 17 февруари 2017 г. за удължаване на мандата на специалния представител на Европейския съюз за Южен Кавказ и за кризата в Грузия (ОВ L 43, 21.2.2017 г., стр. 214).